**DJEČJI VRTIĆ „LATICA“ KLENOVNIK**

KLASA: UP/I-601-02/24-01/01

URBROJ: 2186-15-1-24-01

Klenovnik, 20. ožujak 2024.

Na temelju članka 35. stavak 1. točka 4. Zakona o predškolskom odgoju i obrazovanju („Narodne novine“ broj 10/97, 107/07, 94/13, 98/19 i 57/22), članka 5. Pravilnika o upisu i mjerilima upisa djece u Dječji vrtić „Latica“ Klenovnik i Odluke o objavljivanju natječaja za upis djece u pedagošku godinu 2024/2025. Dječji vrtić „Latica“ Klenovnik objavljuje

**N A T J E Č A J**

**ZA UPIS DJECE U DJEČJI VRTIĆ „LATICA“ KLENOVNIK**

**U PEDAGOŠKU GODINU 2024/2025.**

1. **PRIJAVE ZA UPIS DJECE U REDOVITI 10 – SATNI PROGRAM**

- podnose se od 15. travnja 2024. do 03. svibnja 2024. godine poštom na adresu Dječjeg vrtića „Latica“ Klenovnik, Klenovnik 32, 42244 Klenovnik, ili osobno na istu adresu, s naznakom „ZA NATJEČAJ ZA UPIS DJECE“

**II**. **UVJETI UPISA**

Uz popunjeni Zahtjev za upis djeteta u Dječji vrtić „Latica“ Klenovnik (obrazac dostupan u vrtiću ili na web stranici vrtića) roditelj ili zakonski skrbnik prilaže:

- rodni list djeteta ili izvadak iz matice rođenih

- presliku rodnih listova za svu djecu iz obitelji

- originalnu potvrdu poslodavca o zaposlenju roditelja

- dokaz o samohranom roditeljstvu (smrtni list ili izvadak iz matice umrlih ili nestalih, preslika izvatka iz matice rođenih za roditelja koji nije bio u braku, ostala dokumentacija koja dokazuje da roditelj sam skrbi o djetetu)

- dokaz kojim se dokazuje da je roditelj žrtva ili invalid Domovinskog rata (rješenje o statusu invalida Domovinskog rata)

- presliku rješenja o doplatku za djecu

- fotokopiju osobne iskaznice oba roditelja

- liječničku potvrdu djetetovog pedijatra o redovitoj procijepljenosti djeteta

- potvrda o prebivalištu ili boravištu djeteta

- ostale dokumente kojima se dokazuje prednost pri upisu (za dijete s teškoćama u razvoju – rješenje /nalaz i mišljenje jedinstvenog tijela vještačenja, ostala medicinska dokumentacija o statusu djeteta)

**III.PREDNOST PRI UPISU**

Ukoliko vrtić ne može zadovoljiti sve zahtjeve roditelja djece s prebivalištem na području Općine Klenovnik, prednost će sukladno planu o upisima djece u Dječji vrtić „Latica“ Klenovnik imati:

- djeca koja do 1.4. tekuće godine navrše četiri godine života – 5 bodova

- djeca roditelja žrtava i invalida Domovinskog rata – 3 boda

- djeca iz obitelji s troje ili više malodobne djece – za svako dijete 1 bod

- djeca oba zaposlena roditelja – za svakog zaposlenog roditelja 5 bodova

- djeca s teškoćama u razvoju i kroničnim bolestima – ukoliko vrtić može osigurati uvjete rada i boravka djeteta u vrtiću

- djeca samohranih roditelja – 6 bodova

- djeca osoba s invaliditetom upisanih u Hrvatskih registar osoba s invaliditetom – 3 boda

- djeca smještena u udomiteljskim obiteljima – 3 boda

- djeca u godini prije polaska u osnovnu školu – 2 boda

- djeca roditelja koji primaju doplatak za djecu ili roditelja korisnika zajamčene minimalne naknade – 1 bod

- djeca čija su braća polaznici vrtića - 5 bodova

- djeca koja imaju prebivalište ili boravište na području Općine Klenovnik - 25 bodova

Prednost pri upisu u okviru planiranog broja slobodnih mjesta po dobnim skupinama ostvaruje dijete s većim brojem bodova.

Kod djece koja temeljem kriterija i mjerila ostvare jednak broj bodova, prednost pri upisu ima ono dijete koje je prema datumu rođenja starije.

Djeca koja s 31. kolovozom tekuće godine ne navrše 1 (jednu) godinu života boduju se s 0 (nula) i biti će evidentirana po starosti, od starijih prema mlađima.

**IV.REZULTATI UPISA**

Povjerenstvo za provedbu upisa odlučuje i obrađuje zahtjeve za upis djece te provodi bodovanje istih. U roku od 15 dana od dana isteka roka za podnošenje zahtjeva za upis djeteta Povjerenstvo će objaviti privremene rezultate upisa na mrežnim stranicama i oglasnoj ploči vrtića sa slijedećim podacima:

* O prihvaćenim zahtjevima za upis djeteta
* O odbijenim zahtjevima za upis uz obrazloženje
* O raspoloživim kapacitetima Vrtića nakon utvrđenih rezultata upisa

Roditelj ili skrbnik ima pravo na prigovor na privremene rezultate u roku od osam (8) od dana objave istih.

Prigovor se dostavlja u pisanom obliku na adresu vrtića: Dječji vrtić Latica Klenovnik, Klenovnik 32,42244 Klenovnik uz napomenu „Za povjerenstvo za provedbu upisa“.

Odluku o prigovoru donosi Povjerenstvo u roku od pet dana od primitka prigovora.

Nakon donošenja odluke o prigovorima, Povjerenstvo utvrđuje konačne rezultate upisa s brojem bodova sukladno mjerilima i kriterijima bodovanja.

Konačni rezultati upisa objavljuju se na mrežnoj stranici Vrtića i na oglasnoj ploči Vrtića.

Zahtjevi s nepotpunom dokumentacijom, kao i zahtjevi koji nisu predani u propisanom roku, neće se razmatrati.

S informacijama o djeci i roditeljima prikupljenim u upisnom postupku, postupa se u skladu s Pravilnik o obradi i zaštiti osobnih podataka u Dječjem vrtiću „Latica“ Klenovnik